Document ID: 31999R1454

KOMMISSIONENS FORORDNING (EF) Nr. 1454/1999
af 1. juli 1999
om undtagelse fra forordning (EØF) nr. 3887/92 om gennemførelsesbestemmelser for det integrerede system for forvaltning og kontrol af visse EF-støtteordninger
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger(1), senest ændret ved forordning (EF) nr. 1036/1999(2), særlig artikel 12, og
ud fra følgende betragtninger:
(1) Visse regioner i Tyskland og Østrig blev i løbet af maj 1999 ramt af usædvanlige oversvømmelser; oversvømmelserne gjorde det ikke rentabelt at foretage en såning i disse regioner for mange producenter; en sådan situation kan påføre de ramte producenter et meget stort indkomsttab på deres bedrift, herunder tab af udligningsgodtgørelse;
(2) for at lette situationen for de berørte producenter bør det fastsættes, at der undtagelsesvis for produktionsåret 1999/2000 kan foretages ændringer i det anmeldte udtagne areal;
(3) de i denne forordning fastsatte foranstaltninger er i overensstemmelse med udtalelse fra EUGFL-komitéen -
UDSTEDT FØLGENDE FORORDNING:
Artikel 1
Uanset artikel 4, stk. 2, litra a), i Kommissionens forordning (EØF) nr. 3887/92(3) kan ansøgninger om arealstøtte, der indgives inden den 15. maj 1999 for produktionsåret 1999/2000 i regionerne omtalt i bilaget, ændres, således at arealer anmeldt som "markafgrøder" i stedet lægges til de udtagne arealer, såfremt de pågældende arealer også reelt har været uden produktion, allerede fra 15. januar 1999.
Anmodningerne om ændring skal indgives senest den 15. juli 1999.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. juli 1999.

Labels: 4
19
5
6